CELEX: 62016TN0669
Language: lt
Date: 2016-09-21 00:00:00
Title: Byla T-669/16 P: 2016 m. rugsėjo 21 d. Carlo De Nicola pateiktas apeliacinis skundas dėl 2016 m. liepos 21 d. Tarnautojų teismo sprendimo byloje F-82/15 De Nicola/EIB

7.11.2016   
            
            
               LT
            
            
               Europos Sąjungos oficialusis leidinys
            
            
               C 410/25
            
         2016 m. rugsėjo 21 d. Carlo De Nicola pateiktas apeliacinis skundas dėl 2016 m. liepos 21 d. Tarnautojų teismo sprendimo byloje F-82/15 De Nicola/EIB
   
   (Byla T-669/16 P)
   (2016/C 410/36)
   Proceso kalba: italų
   
      Šalys
   
   
      Apeliantas: Carlo De Nicola (Štrasenas, Liuksemburgas), atstovaujamas advokato G. Ferabecoli
   
      Kita proceso šalis: Europos investicijų bankas
   
      Reikalavimai
   
   Apeliantas Bendrojo Teismo prašo:
   
               —
            
            
               patenkinti šį apeliacinį skundą ir iš dalies pakeisti skundžiamą sprendimą panaikinant jo rezoliucinės dalies 2 punktą, taip pat šio sprendimo 12, 13, 24, 55-57, 123-135, 157-165 punktus;
            
         
               —
            
            
               priteisti iš atsakovo C. De Nicola patirtos žalos atlyginimą, kaip buvo prašyta ieškinyje.
            
         
      Apeliacinio skundo pagrindai ir pagrindiniai argumentai
   
   Šis apeliacinis skundas pateiktas dėl 2016 m. liepos 21 d. Tarnautojų teismo sprendimo atmesti apelianto pateiktą ieškinį, kuriuo iš esmės buvo prašoma, pirma, panaikinti 2014 m. gruodžio 4 d. atsakovo sprendimą jam neatlyginti tam tikrų medicininių išlaidų, ir, antra, priteisti iš atsakovo ir Europos Sąjungos atlyginti jo patirtą žalą.
   Grįsdamas apeliacinį skundą apeliantas ginčija skundžiamo sprendimo išvadas dėl lazerinės terapijos mokslinio pagrįstumo.
   Apeliantas tai pat tvirtina, kad šiuo atveju tenkinamos visos tiek turtinės, tiek neturtinės žalos atlyginimo sąlygos.